cyanic-selkie/wikianc huggingface dataset:
ฮิลารี ดัฟ
ผลงานอื่นๆ
เดือนกันยายน 2006 เธอร่วมทำงานกับบริษัทของ อลิซาเบธ เออร์เดน ออกน้ำหอม ''With Love... Hilary Duff โดยมีจำหน่ายเฉพาะที่ร้าน Macy ในสหรัฐอเมริกาเท่านั้น ก่อนที่จะมีการวางจำหน่ายในแคนาดาและญี่ปุ่นต่อไป ต่อมาในปี 2007 เธอเดินหน้าทำน้ำหอมใหม่ทันที Wrapped With Love'' ที่จะกลิ่นอายของฤดูร้อน ออกมาจำหน่ายในเดือนมกราคม 2008 และทำเป็นของขวัญพิเศษสำหรับลูกค้าในวันวาเลนไทน์นั้น
ในปี 2009 เธอเข้าเป็นหุ้นส่วนกับ DKNY Jeans ซึ่งเป็นคนดังคนล่าสุดที่ได้ร่วมงานการออกแบบดีไซน์เสื้อผ้าให้กันคอเล็คชั่นที่จะมาถึงของ DKNY โดยเธอออกแบบชุดที่ชื่อว่า The Femme ที่แสดงถึงความเป็นผู้หญิงสาวสู้สังคม ที่ออกจำหน่ายฤดูใบไม้ร่วงและเทศกาลฮอลิเดย์ 2009
เรื่องราวชีวิตส่วนตัว
เธอคบหากับนักร้อง แอรอน คาร์เตอร์ ในปี 2001 พวกเขาพบกันที่กองถ่ายละคร Lizzie McGuire ในตอนที่ คาร์เตอร์ มารับเชิญในตอนพิเศษวันคริสมาตส์ ทั้งคู่คบหากันได้ประมาณ 2 ปี ก่อนที่เขาจะไปคบหากับ ลินด์เซย์ โลฮาน ในระหว่างที่เขายังคบกับเธอ ทำให้ทั้งคู่จบสัมพันธ์กันทันที ซึ่งเป็นฉนวนที่ทำให้เธอกับดาราร่วมรุ่น ลินด์เซย์ โลฮาน มีปัญหากัน ใน Celebrith Death Macth เมื่อวันที่ 23 มีนาคม 2007 รายการหยิบยกปัญหาความสัมพันธ์ของทั้ง 2 สาวมาเล่นสนุก จนในปีเดียวนั้น ทั้งคู่ต่างก็ออกมาให้ข่าวล่าสุดเกี่ยวกับสัมพันธ์ของทั้งคู่ โดยเธอกล่าวกับ People Magazine ในปาร์ตี้เปิดอัลบั้ม Dignity ของเธอว่า "ลินด์เซย์ เธอเป็นคนที่สนุก และเป็นสาวที่น่ารักคนหนี่ง ทีเดียว" จึงเป็นข้อสรุปว่าทั้งคู่ไม่มีเรื่องบาดหมางกันอีกต่อไป
หลังจากที่เลิกลากับคนรักเก่า ในปี 2004 เธอก็เดทกับนักร้องวง Good Charlotte โจเอล แมดเดน หลังจากนั้นเธอก็โดนหนังสือแท็บลอยด์ต่างๆ เล่นงานเธอ ประโคมข่าวเสียหาย รวมทั้งลงเรื่องการแตกแยกของครอบครัวเธอ และลงข้อความว่าเธอยังบริสุทธิ์อยู่ในเดือนมิถุนายน 2006 ต่อมาในเดือนพฤศจิกายน 2006 เธอจบความสัมพันธ์ 2 ปีกับ โจเอล แมดเดน มีสื่อหลายสื่อต้องการที่จะทราบสาเหตุ แต่เธอก็ปฏิเสธที่จะตอบคำถามเกี่ยวกับเรื่องนี้ เธอบอกในรายการ MuchMusic ว่า "แน่นอน ฉันไม่อยากจะพูดถึงเรื่องนี้อีกต่อไป"
เธอยังชอบทำการกุศลอีกด้วย เธอเป็นสมาชิกช่วยเหลือสัตว์ป่า และเป็นหนึ่งในสมาชิกชมรม Kids with a Cause เธอบริจาคเงินสดกว่า 2.5 แสนเหรียญ ช่วยเหลือผู้ประสบภัยพายุเฮอร์ริเคนแคทรีน่า ในปี 2005 เธอบริจาคเงินอีกกว่า 2.5 ล้านเหรียญเพื่อซื้ออาหารให้แก่ผู้ประสบภัยพายุเฮอร์ริเคนแคทรีน่าในรัฐทางตอนใต้ ในเดือนสิงหาคม 2006 เธอลงพื้นที่รัฐนิวออร์ลีนส์ เยี่ยมและช่วยเหลือด้านอุปกรณ์การศึกษาและอาหารแก่โรงเรียนในพื้นที่ในโครงการ USA Harvest
ในเดือนตุลาคม 2006 เธอต้องไปขออำนาจศาลคุ้มครองตัวเธอ จากแฟนโรคจิตชาวรัสเชีย แม็กซิม มีอาโคฟสกี ที่เดินทางไกลเพื่อที่จะมาใกล้ชิดและติดตามเธอไปทุกๆที่ นอกจากนั้นทางเจ้าหน้าที่สืบสวนยังพบเจอแผนฆาตกรรมของเขา ที่จะลงมือฆ่าเธอ พร้อมๆกับคนที่ขัดขวางเขาไม่ให้ใกล้เธอทั้งหมด โดยเขายังเคยวางแผงที่จะซื้ออาวุธมาทำร้ายตัวเอง หวังที่จะเรียกร้องความสนใจอย่างตัวเธอด้วย ทางเจ้าหน้าที่จึงจับกุมตัวไว้ พร้อมกับตั้งวงเงินประกันตัวสูงถึง 2 แสนดอลลาร์สหรัฐ่
ในปี 2005 เธอมีรายได้ทั้งหมดกว่า 15 ล้านเหรียญ แล้วในเดือนธันวาคม 2007 นิตยสาร Forbes จัดอันดับคนดังที่อายุไม่เกิน 25 ปีที่มีรายได้มากที่สุด 20 คน เธอติดอยู่ในอันดับที่ 7 ของการจัดอันดับครั้งนี้ โดยมีรายได้กว่า 12 ล้านเหรียญในปีนั้น
ในเดือนกุมภาพันธ์ 2010 ไมค์ คอมรี แฟนหนุ่มที่คบหากันเกือบ 3 ปี ได้ขอหมั้นเธอแบบเซอร์ไพร์สที่โรงแรมหรูบนเกาะฮาวาย สร้างความแปลกใจกับตัวเธอ รวมทั้งครอบครัวที่อยู่ในเหตุการณ์ด้วย
14 สิงหาคม 2010 เธอกับแฟนหนุ่ม ไมค์ คอมรี ได้เข้าวิวาห์กันอย่างเป็นส่วนตัวที่แมนชั่นส่วนตัวใน ซานต้า บาบาร่า, แคลิฟอร์เนีย โดยภายในงานวิวาห์ถูกจัดขึ้นอย่างเป็นส่วนตัว มีการเชื้อเชิญแขกที่เป็นเฉพาะเพื่อนและเครือญาติจำนวน 100 คนเท่านั้น เธอเข้าพิธีวิวาห์พร้อมกับชุดแต่งงานของนักออกแบบชื่อดังอย่าง วีร่า แวง โดยหลังจากการแต่งงาน ทั้งคู่ก็เดินทางไปฮันนีมูนเป็นการส่วนตัวเลยในทันที
14 สิงหาคม 2011 เธอได้ฉลองครบรอบแต่งงาน 1 ปีเต็ม กับแฟนหนุ่ม ไมค์ คอมรี พร้อมกับประกาศข้อความผ่านทางเว็บไซต์อย่างเป็นทางการของเธอว่า ขณะนี้ได้ตั้งครรภ์ลูกคนแรกแล้ว
20 มีนาคม 2012 เธอได้ให้กำเนิดลูกชายคนแรกกับสามี ไมค์ คอมรี ซึ่งมีชื่อว่า ลูกา ครูซ คอมรี
10 มกราคม 2014 เธอได้โพสต์ข้อความผ่านทวิตเตอร์ ชี้แจงเกี่ยวกับความสัมพันธ์กับสามี ไมค์ คอมรี ที่เดินทางมาถึงจุดที่ต้องตัดสินใจและแยกทางกัน โดยเขียนข้อความเอาไว้ว่า
ตอนนี้ฉันกับไมค์เรากำลังนั่งคุยกันอยู่ เรารู้สึกปลาบปลื้มยินดีกับความปรารถนาดีและกำลังใจที่ทุกคนให้มาตลอด วันนี้ไม่ใช่วันที่ง่ายเลย แต่เราจะผ่านมันไปให้ได้ด้วยกัน - @hilaryduff
ภายหลังจากข้อความดังกล่าว สื่อบันเทิงทั่วโลกได้นำเสนอข่าวว่า เธอกับสามีได้แยกทางกันอย่างเป็นทางการ ภายหลังจากใช้ชีวิตแต่งงานร่วมกัน 3 ปี เป็นการหย่าร้างและจบชีวิตคู่กันด้วยดี ยังคงเป็นเพื่อนและพ่อแม่ที่ดีของลูกชายต่อไป อย่างไรก็ตาม การหย่าร้างของทั้งคู่ สร้างความประหลาดใจแก่ทุกคน เนื่องจากที่ผ่านมาไม่เคยมีสัญญาณใดๆ บ่งบอกว่าทั้งคู่กำลังมีปัญหาชีวิตสมรส
ในช่วงต้นปี 2017 เธอได้เริ่มต้นความสัมพันธ์ครั้งใหม่กับนักร้อง-นักแต่งเพลง แมทธิว โคมา โดยทั้งคู่รู้จักจากการร่วมงานกันในอัลบั้มเพลงชุดที่แล้วของเธอ ต่อมาในเดือนมิถุนายน 2018 ทั้งคู่ได้ประกาศว่ากำลังจะมีลูกด้วย และเธอให้กำเนิดลูกสาว ที่มีชื่อว่า แบงก์ส ไวโอเลต แบลร์ ในเดือนตุลาคมปีเดียวกัน ในเวลาต่อมา ทั้งคู่ได้เข้าพิธีสมรสกันอย่างเรียบง่าย ในวันที่ 21 ธันวาคม 2019 และในเดือนตุลาคม 2020 เธอได้ประกาศตั้งครรภ์ลูกคนที่ 3
แหล่งข้อมูลอื่น
1987
ประเทศไทยใน พ.ศ. 2457
เหตุการณ์ที่เกิดขึ้นใน พ.ศ. 2457 (ค.ศ. 1914) ในประเทศไทย เป็นปีที่ 133 แห่งกรุงรัตนโกสินทร์ และเป็นปีที่ 5 ในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี พ.ศ. 2456 (1 มกราคม - 31 มีนาคม) และ 2457 (1 เมษายน - 31 ธันวาคม) ในแบบปัจจุบัน
ประเทศไทยใน พ.ศ. 2456
เหตุการณ์ที่เกิดขึ้นใน พ.ศ. 2456 (ค.ศ. 1913) ในประเทศไทย เป็นปีที่ 132 แห่งกรุงรัตนโกสินทร์ และเป็นปีที่ 4 ในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี ร.ศ. 131 (1 มกราคม - 31 มีนาคม) และ พ.ศ. 2456 (1 เมษายน - 31 ธันวาคม) ในแบบปัจจุบัน
ปีเตอร์ เซราฟิโนวิซ
ปีเตอร์ ไซมอน เซราฟิโนวิซ (Peter Szymon Serafinowicz; ; เกิด 10 กรกฎาคม พ.ศ. 2515) เป็นนักแสดง, นักแสดงตลก, ผู้กำกับ และผู้เขียนบทชาวอังกฤษ เขาเป็นที่รู้จักกันดีในบทบาทผู้พากย์เสียงของ Darth Maul ใน Star Wars: Episode I – The Phantom Menace (1999), Pete ใน Shaun of the Dead (2004) และ Garthan Saal ใน Guardians of the Galaxy (2014) เขายังเคยปรากฏตัวในซีรีส์ตลกของอังกฤษและอเมริกันหลายเรื่อง เขาแสดงเป็น titular character ในซีรีส์ไลฟ์แอ็กชันของ  The Tick ปี ค.ศ. 2016 และได้รับความสนใจจากวิดีโอเสียดสีทางการเมืองซึ่งเขาให้เสียง โดนัลด์ ทรัมป์ในเวอร์ชันต่าง ๆ รวมถึง Cockney, sassy, และ posh เขายังเคยกำกับมิวสิกวิดีโอสำหรับการแสดงเช่น Hot Chip และ Kitchen Gun
หม่อมราชวงศ์รำพิอาภา เกษมศรี
หม่อมราชวงศ์รำพิอาภา เกษมศรี (ราชสกุลเดิม สวัสดิวัตน์; เกิด 25 ตุลาคม พ.ศ. 2480) ภริยา หม่อมหลวงพีระพงศ์ เกษมศรี อดีตเอกอัครราชทูตผู้แทนถาวรแห่งประเทศไทยประจำสหประชาชาติ เอกอัครราชทูตไทย ณ กรุงโตเกียว และกรุงวอชิงตัน และอดีตราชเลขาธิการ
หม่อมราชวงศ์รำพิอาภา เกษมศรี มีชื่อเล่นว่า หรือ คุณหญิงเอ๋ย เป็นธิดาในหม่อมเจ้านนทิยาวัด สวัสดิวัตน์ (พระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ประสูติแต่พระเจ้าวรวงศ์เธอ พระองค์เจ้าอาภาพรรณี) กับหม่อมเจ้าสุวภาพเพราพรรณ สวัสดิวัตน์ (ราชสกุลเดิม วุฒิชัย) (พระธิดาในพระเจ้าบรมวงศ์เธอ กรมหลวงสิงหวิกรมเกรียงไกร ประสูติแต่หม่อมเจ้าพร้อมเพราพรรณ ดิศกุล) คุณหญิงจึงเป็นพระราชปนัดดา(เหลน)ในพระบาทสมเด็จพระจอมเกล้าเจ้าอยู่หัว รัชกาลที่ ๔ ทางฝ่ายบิดา และเป็นพระราชปนัดดา(เหลน)ในพระบาทสมเด็จพระจุลจอมเกล้าเจ้าอยู่หัว รัชกาลที่ ๕ทางฝ่ายมารดา มีพี่สาวคือหม่อมราชวงศ์สุวนันท์ วัลยะเสวี สำเร็จการศึกษาจากประเทศอังกฤษ สมรสกับหม่อมหลวงพีระพงศ์ เกษมศรี มีบุตรธิดา 3 คน คือ
หม่อมราชวงศ์รำพิอาภา เกษมศรีมีศักดิ์เป็นพระภาติยะใน สมเด็จพระนางเจ้ารำไพพรรณี พระบรมราชินี ด้านการงาน คุณหญิงเอ๋ยเป็นประธานชมรมเพื่อความจริงและความโปร่งใส ซึ่งมีส่วนร่วมในการประท้วงขับทักษิณ ชินวัตรออกจากตำแหน่ง
นโรดม จักราวุธ
หม่อมเจ้า (นักองค์มจะ) นโรดม จักราวุธ (នរោត្ដម ចក្រាវុធ) (ประสูติ 13 มกราคม พ.ศ. 2513) เป็นสมาชิกในราชวงศ์กัมพูชา เป็นพระโอรสใน สมเด็จกรมพระนโรดม รณฤทธิ์ และ พระองค์เจ้านโรดม มารี รณฤทธิ์ ปัจจุบันทรงดำรงตำแหน่งประธานพรรคฟุนซินเปก
ประเทศไทยใน พ.ศ. 2454
เหตุการณ์ที่เกิดขึ้นใน พ.ศ. 2454 (ค.ศ. 1911) ในประเทศไทย เป็นปีที่ 130 แห่งกรุงรัตนโกสินทร์ และเป็นปีที่ 2 ในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี ร.ศ. 129 (1 มกราคม - 31 มีนาคม) และ 130 (1 เมษายน - 31 ธันวาคม) ในแบบปัจจุบัน
ผู้นำฝ่ายมหาอำนาจกลางระหว่างสงครามโลกครั้งที่หนึ่ง
[[ไฟล์:Leaders of the Central Powers - Vierbund.jpg|thumb|upright=1.3|ผู้นำแห่งฝ่ายมหาอำนาจกลาง (ซ้ายไปขวา):
วิลเฮ็ล์มที่ 2 ของเยอรมนี
ฟรันทซ์ โยเซ็ฟที่ 1 ของออสเตรีย-ฮังการี
เฟอร์ดินานด์ที่ 1 ของบัลแกเรีย]]
พระมหากษัตริย์ไทย วรฉัตร กิจแสงทอง
ดูเพิ่ม
วรฉัตร กิจแสงทอง คือหัวหน้าทหารฝั่งรัฐเซีย
ลินดา คาร์เดลลินี
ลินดา เอ็ดนา คาร์เดลลินี (Linda Edna Cardellini; เกิด 25 มิถุนายน พ.ศ. 2518) เป็นนักแสดงและนักพากย์ชาวอเมริกัน ในโทรทัศน์เธอเป็นที่รู้จักจากบทบาทนำในละครวัยรุ่นเรื่อง Freaks and Geeks (2542–2543) ละครทางการแพทย์ ER (2546–09) ละครระทึกขวัญ Bloodline (2558–17) และ tragicomedy เรื่อง Dead to Me ( 2019- ปัจจุบัน) ซึ่งเรื่องนี้ทำให้เธอได้รับการเสนอชื่อเข้าชิง Primetime Emmy Award สาขานักแสดงนำหญิงยอดเยี่ยมในซีรีส์ตลก เธอยังเป็นแขกรับเชิญในละครย้อนยุคเรื่อง Mad Men (2013–15) ซึ่งเธอได้รับการเสนอชื่อชิงรางวัล Primetime Emmy Award ผลงานเสียงของเธอรวมถึงซีรีส์การ์ตูนเรื่อง Scooby-Doo! Mystery Incorporated (2010–13), Regular Show (2012–15), Gravity Falls (2012–16) และ Sanjay and Craig (2013–16)
เอมิยูมิ ซูเปอร์สตาร์แสบยกกำลังสอง
เอมิยูมิ ซูเปอร์สตาร์แสบยกกำลังสอง (Hi Hi Puffy AmiYumi) เป็นการ์ตูนแอนิเมชันของสหรัฐอเมริกา สร้างโดยแซม รีจิสเตอร์สำหรับการ์ตูนเน็ตเวิร์ค ผลิตโดยเรเนเกดแอนิเมชันและการ์ตูนเน็ตเวิร์คสตูดิโอส์
ซิเอรา
ซิเอรา หรือชื่อเต็ม ซิเอรา พรินเซสส์ ฮาร์ริส (Ciara Princess Harris ; เกิด 25 ตุลาคม ค.ศ. 1985) เป็นนักร้องชาวอเมริกัน นักแต่งเพลง โปรดิวเซอร์เพลง นักเต้น นางแบบ ผู้กำกับมิวสิกวิดีโอ และนักแสดง และเคยได้รับรางวัลแกรมมี
ประวัติ
อัลบั้มชุดที่ 2 ออกหลังซิงเกิลเพลง ‘Get Up’ ที่เป็นเพลงประกอบภาพยนตร์ สเต็ปโดนใจ หัวใจโดนเธอ อัลบั้มชื่อ The Evolution ที่ได้ร่วมงานกับโปรดิวเซอร์ Rodney Jerkins, Pharrell Williams, Bryan Michael Cox, Will.i.am แห่ง The Black Eyed Peas และอัลบั้มเข้าชาร์ทบิลบอร์ดในอันดับ 1 ทันที ด้วยยอดขายสัปดาห์แรก 338,000 แผ่น  เธอยังแสดงในภาพยนตร์ของ MTV เรื่อง All You’ve Got
ปี 2012 Jive ได้ยุบกิจการร่วมกับบ RCA และ Ciara ก็ได้ย้ายมาอยู่กับ Epic ในการดูแลของ L.A. Reid
อ้างอิง
1985
คลอเดีย คิม
คิม ซู-ฮย็อน (김수현, Kim Soo-hyun; เกิด 25 มกราคม พ.ศ. 2528) หรือที่รู้จักกันในชื่อ คลอเดีย คิม (Claudia Kim) เป็นนักแสดงและนางแบบชาวเกาหลี เธอเปิดตัวในเดือนพฤศจิกายน พ.ศ. 2549 เมื่อเธอแสดงในละครโทรทัศน์เรื่อง Queen of the Game
ชีวิตในวัยเด็ก
คิมเกิดที่กรุงโซล ประเทศเกาหลีใต้ เธอใช้เวลาหกปีในวัยเด็กของเธอในสหรัฐ ก่อนที่จะกลับมาที่เกาหลีใต้ ความฝันของเธอในโรงเรียนมัธยมต้นคือการเป็นทนายความระหว่างประเทศ และในโรงเรียนมัธยมปลายเธอหวังที่จะเป็นผู้ประกาศข่าวทางโทรทัศน์ เธอได้รับแรงบันดาลใจจากการดู Karuna Shinsho ผู้ประกาศข่าวพาดหัวข่าวของ CNN ในเอเชีย เธอสำเร็จการศึกษาในต่างประเทศเพื่อสานต่อความฝันในการเป็นผู้ประกาศข่าวและเข้าเรียนที่มหาวิทยาลัยสตรีอีฮวาในสาขาวิชาเอกการศึกษานานาชาติ (DIS) ในขณะที่ลงทะเบียน เธอทำงานเป็นนักข่าวและผู้ประกาศข่าวในหนังสือพิมพ์ภาษาอังกฤษของโรงเรียนเป็นเวลาสามปี ชื่อ "Ewha Voice" เธอยังทำงานเป็นนักข่าวฝึกหัดของ Korea Times และ Arirang TV ด้วย
นอกจากนี้ความสนใจในดนตรี ภาพยนตร์ และความบันเทิงอื่น ๆ ที่เกี่ยวข้องทำให้เธอสมัครเข้าร่วมการประกวด Super Model
จักรพันธ์ พุทธา
จักรพันธ์ พุทธา (เกิด 4 มิถุนายน พ.ศ. 2537; ชื่อเล่น: บิว)
ประวัติ
บิว จักรพันธ์ จบการศึกษาระดับชั้นมัธยมศึกษาที่โรงเรียนดาราสมุทร ศรีราชา สำเร็จการศึกษาระดับปริญญาตรีคณะนิเทศศาสตร์ มหาวิทยาลัยกรุงเทพ
เริ่มต้นจากเข้าร่วมรายการ Cuteboy Thailand หลังจากนั้นทำให้เขามีผลงานในวงการบันเทิงมากขึ้น นอกจากความสามารถในด้านการแสดงแล้ว เขายังมีความสามารถในด้านการร้องเพลง เต้น เป่าแซกโซโฟน และเล่นเบส มีผลงานเพลงในนามวง Stickwithfriends
อำเภอเราะศ็อด
เราะศ็อด (رصد) เป็นอำเภอในเขตผู้ว่าการอับยัน ประเทศเยเมน ณ พ.ศ. 2546 อำเภอนี้มีประชากร 54,825 คน
ตราประทับของฟาโรห์เดน
ในปี ค.ศ. 1985 สถาบันโบราณคดีแห่งเยอรมนีได้ค้นพบรอยประทับของตราประทับทรงกระบอกในหลุมฝังพระบรมศพของฟาโรห์เดนแห่งราชวงศ์ที่หนึ่ง ซึ่งได้รับการตีพิมพ์โดยกุนเธอร์ เดรเยอร์ ในปีถัดมา รอยตราประทับดังกล่าวเป็นหลักฐานชิ้นแรกที่ยืนยันว่าเป็นบันทึกพระนามกษัตริย์จากช่วงอียิปต์โบราณ
มีรายพระนามเรียงตามลำดับดังนี้:
บันทึกพระนามดังกล่าวเป็นหลักฐานสนับสนุนข้อโต้แย้งที่ว่า ฟาโรห์นาร์เมอร์ทรงเป็นผู้สถาปนาราชวงศ์ที่หนึ่งขึ้น ซึ่งต่างจากการที่พระองค์ทรงเป็นฟาโรห์พระองค์องค์สุดท้ายก่อนการรวมพระราชอาณาจักรที่ไธนิส สิ่งที่สำคัญอีกประการหนึ่งก็คือ บันทึกดังกล่าวไม่ปรากฏพระนาม เมเนส โดยฉันทามติทางวิชาการเชื่อว่า เมเมน เป็นรูปแบบภายหลังของพระนาม นาร์เมอร์
3121 (อัลบั้ม)
3121 (3121) เป็นสตูดิโออัลบั้มที่ 31 ของนักร้องชาวอเมริกัน พรินซ์ ออกจำหน่ายในวันที่ 21 มีนาคม ค.ศ. 2006 สังกัดค่ายเอ็นพีจี เรคคอร์ดส และโคลัมเบียเรเคิดส์ ภายใต้การดูแลของวอร์เนอร์บราเธอร์สเรเคิดส์
ผีเสื้อร้อนรัก
ผีเสื้อร้อนรัก (Butterfly Man) เป็นภาพยนตร์ร่วมสร้างระหว่างประเทศอังกฤษกับประเทศไทย ผลงานการกำกับโดย คาปริซ เคีย ออกฉายในประเทศไทย ในวันที่ 12 กันยายน ปี พ.ศ. 2546
เรื่องย่อ
อดัม (สจวต เลียง) และเคท (เคิร์สตี มิตเชลล์) คู่รักชาวอังกฤษมาเที่ยวเมืองไทยและพักในโรงแรมในย่านถนนข้าวสาร แต่เคทได้บอกเลิกอดัมจึงมีการทะเลาะกัน อดัมจึงออกไปเที่ยวข้างนอกเพื่อสงบสติอารมณ์ เมื่ออดัมกลับที่พักได้เห็นจดหมายที่เคททิ้งเอาไว้พร้อมกับห่อเงินจำนวนหนึ่ง โดยในจดหมายเคทได้บอกว่าไม่ต้องรอเธอกลับมาและเจอกันอีกครั้งตอนที่จะกลับอังกฤษ เขาจึงเดินทางไปเที่ยวเกาะสมุยต่อตามลำพัง ที่เกาะสมุยนั้นอดัมได้รู้จักกับโจอี้ (ฟรานซิส มากี) และโจอี้ได้พาอดัมไปนวดแผนไทย ซึ่งที่นั่นทำให้อดัมได้รู้จักกับหมอนวดหญิงสาวชื่อเอม (นภคปภา นาคประสิทธิ์) หลังจากนั้นอดัมได้เริ่มสานความสัมพันธ์กับเอม
ความสัมพันธ์ของทั้งคู่เป็นไปอย่างราบรื่น แต่ไม่นานอดัมก็เริ่มไปเที่ยวบาร์และได้ซื้อบริการทางเพศจากน้อย (วสา วัชรายนต์) ซึ่งเอมก็ทราบแต่ไม่ได้ว่าอะไรเพราะคิดว่าอดัมก็คงเหมือนกับนักท่องเที่ยวทั่วๆไปที่ไปเที่ยวผู้หญิงในบาร์ แต่กระนั้นอดัมก็โกหกเอมว่ากลับไปที่พักและไม่ได้ไปไหนเลยในคืนนั้น จนกระทั่งในคืนวันเกิดของเอม เอมได้ชวนอดัมมามีเพศสัมพันธ์ด้วยกันในที่พักของอดัม เช้าวันรุ่งขึ้นเงินและทรัพย์สินที่มีค่าของอดัมถูกขโมยไป แต่เจ้าของที่พักปฏิเสธความรับผิดชอบ ทำให้อดัมเกือบถูกส่งตัวกลับประเทศ อดัมไปพบเอมและสงสัยว่าเอมมีส่วนรู้เห็นกับเหตุการณ์ครั้งนี้ ทำให้เอมโกรธมาก อดัมได้สารภาพว่าเขาได้มีเพศสัมพันธ์กับน้อยก่อนที่จะมีอะไรกับเอม เอมได้และตัดสินใจไม่ยอมพบกับอดัมอีกแต่ได้ให้ที่อยู่บ้านเกิดของเธอกับอดัม อดัมได้ขายทรัพย์สินติดตัวที่เหลือ น้อยเห็นจึงได้ให้ความช่วยเหลือ ทำให้อดัมติดต่อกลับไปยังที่บ้านของเขาได้
โจอี้รู้เรื่องที่อดัมถูกขโมยของจึงพาอดัมไปพบกับบิล (เกวิน โอแฮร์ลิห์ก) บิลได้มอบหมายงานให้อดัมไปหาหญิงสาวนิรนาม (อบิเกล กู๊ด) เพื่อไปรับของจากเธอและนำมาให้บิล ในคืนนั้นอดัมและนิรนามได้ไปปาร์ตี้ริมหาดและเกือบมีความสัมพันธ์กัน แต่อดัมได้ปฏิเสธไป จนกระทั่งรุ่งเช้าวันถัดมาอดัมได้รับของจากนิรนามและรีบขึ้นเรือกลับทันที ในระหว่างนั้นของที่อดัมรับมาได้ตกลงไปในน้ำ อดัมจึงรีบเก็บแต่กระดาษห่อเปียกน้ำ อดัมจึงรู้ว่าในห่อกระดาษคือหนังสือเดินทางออกนอกประเทศ อดัมจึงไปหาน้อยเพื่อถามเกี่ยวกับเรื่องนี้ น้อยได้บอกว่าทั้งหมดเป็นของปลอมซึ่งทำเพื่อนำผู้หญิงออกไปขายตัวที่ต่างประเทศ ซึ่งเอมเป็นหนึ่งในนั้นด้วย
อดัมจึงพยายามพบเอมเพื่อบอกเรื่องราวที่จะเกิดขึ้นกับเธอ เอมสารภาพว่าเธอได้วางยานอนหลับอดัมในคืนวันเกิดของเธอและโจอี้เป็นคนขโมยของในห้องพักของอดัม ทำให้อดัมโกรธมาก เอมได้บอกว่าโจอี้ซึ่งเป็นมือขวาของบิลได้บังคับเธอให้ทำ ซึ่งเขาทั้งสองคุมร้านนวดที่เธอทำงาน เอมจึงหาทางให้อดัมหนีไป โจอี้และบิลรู้เรื่องจึงโกรธเอมมากและทำร้ายเอมอย่างหนักจนบาดเจ็บสาหัส อดัมจึงหาทางช่วยเอมออกจากร้านนวดแห่งนั้นโดยน้อยและสาวๆ ในบาร์ที่อดัมเคยไปเที่ยวคอยให้ความช่วยเหลือเขาด้วย
น้อยได้พาอดัมและเอมไปขึ้นเรือหาปลาลำหนึ่ง ในคืนนั้นไต๋ก๋งเรือให้ความช่วยเหลือทั้งสองคนได้แต่งงานกันบนเรือ แต่แล้วอาการของเอมก็ทรุดหนักและได้บอกให้อดัมพาเธอกลับไปบ้านเกิดของเธอ รุ่งเช้ามาเอมได้เสียชีวิต อดัมได้นำเงินจำนวนหนึ่งซื้อรถกระบะสภาพเก่าเพื่อนำร่างของเอมกลับไปบ้านเกิดตามที่ให้คำสัญญาเอาไว้ เมื่อศพของเอมได้ถูกฌาปนกิจไปแล้วอดัมจึงตัดสินใจอยู่ที่บ้านเกิดของเอมตลอดไป
พระเจ้าบรมวงศ์เธอ พระองค์เจ้าประเวศวรสมัย
พระเจ้าบรมวงศ์เธอ พระองค์เจ้าประเวศวรสมัย (2 ธันวาคม พ.ศ. 2422 – 31 พฤษภาคม พ.ศ. 2487) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาทับทิม มีพระโสทรเชษฐาและพระโสทรอนุชา 2 พระองค์ ได้แก่
อำเภอมูดิยะฮ์
มูดิยะฮ์ (مودية) เป็นอำเภอในเขตผู้ว่าการอับยัน ประเทศเยเมน ณ พ.ศ. 2546 อำเภอนี้มีประชากร 34,879 คน
ประเทศไทยใน พ.ศ. 2452
เหตุการณ์ที่เกิดขึ้นใน พ.ศ. 2452 (ค.ศ. 1909) ในประเทศไทย เป็นปีที่ 128 แห่งกรุงรัตนโกสินทร์ และเป็นปีที่ 42 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 127 (1 มกราคม - 31 มีนาคม) และ 128 (1 เมษายน - 31 ธันวาคม) ในแบบปัจจุบัน
กีฬายูโดในโอลิมปิกฤดูร้อน 2020 – รุ่นน้ำหนักไม่เกิน 63 กิโลกรัม บุคคลหญิง
การแข่งขันกีฬายูโดในโอลิมปิกฤดูร้อน 2020 – รุ่นน้ำหนักไม่เกิน 63 กิโลกรัม บุคคลหญิง เป็น 1 ใน 15 รายการแข่งขันกีฬายูโดในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 27 กรกฎาคม พ.ศ. 2564 ที่สนามกีฬานิปปงบุโดกัง การแข่งขันรายการรุ่นน้ำหนักไม่เกิน 63 กิโลกรัม บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 32 คน จาก 32 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 8 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1992
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ฮินะ คิโนะ
ฮินะ คิโนะ (木野 日菜, きの ひな, 12 กุมภาพันธ์ 1997 -) เป็นนักพากย์หญิงชาวญี่ปุ่น เกิดที่จังหวัดไซตามะ สังกัดอามิวเลโต
ประเทศไทยใน พ.ศ. 2451
เหตุการณ์ที่เกิดขึ้นใน พ.ศ. 2451 (ค.ศ. 1908) ในประเทศไทย เป็นปีที่ 127 แห่งกรุงรัตนโกสินทร์ และเป็นปีที่ 41 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 126 (1 มกราคม - 31 มีนาคม) และ 127 (1 เมษายน - 31 ธันวาคม) ในแบบปัจจุบัน
ปาล์มขวด
ปาล์มขวด (royal palm, ) เป็นปาล์มในวงศ์ย่อยหมาก (Arecoideae) มีถิ่นกำเนิดทางตอนใต้ของรัฐฟลอริดา เม็กซิโก อเมริกากลาง และแคริบเบียน ปาล์มขวดเป็นต้นไม้ประจำประเทศคิวบา
ลักษณะทางพฤกษศาสตร์
ปาล์มขวดเป็นปาล์มต้นเดี่ยว ลำต้นคอดใกล้โคนและป่องกลาง ลำต้นมีเส้นผ่านศูนย์กลาง 50 เซนติเมตร สูงได้ถึง 25 เมตร คอสีเขียวเข้มและยาวถึง 1 เมตร ใบรูปขนนก ทางใบยาว 5-6 เมตร ใบย่อยเรียวยาวและแตกออกเป็นสองทิศทาง ช่อดอกแยกเพศอยู่ร่วมต้น ออกใต้คอ ช่อสีขาวนวลขนาดใหญ่ ผลกลม ขนาด 1-1.5 เซนติเมตร เมื่อสุกมีสีน้ำตาลเข้มถึงม่วง
ประโยชน์
ปาล์มขวดเป็นปาล์มประดับที่ต้องการแสงแดดจัด นิยมปลูกกลางแจ้ง เช่น สวนสาธารณะ ริมทางเดิน ถนนริมทะเล ไม่นิยมปลูกในสนามเด็กเล่นหรือใกล้บ้านเพราะใบใหญ่ เมื่อร่วงลงมาอาจทำอันตรายต่อคนหรือสิ่งของ และรากอาจทำลายโครงสร้างสิ่งก่อสร้างได้
ยอดอ่อนของปาล์มขวดนำมารับประทานได้คล้ายยอดมะพร้าว ผลใช้ผสมเป็นอาหารเลี้ยงหมู เส้นใยจากกาบใบนำมาทำเครื่องจักสาน และรากใช้เป็นยาขับปัสสาวะได้
ประเทศไทยใน พ.ศ. 2450
เหตุการณ์ที่เกิดขึ้นใน พ.ศ. 2450 (ค.ศ. 1907) ในประเทศไทย เป็นปีที่ 126 แห่งกรุงรัตนโกสินทร์ และเป็นปีที่ 40 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 125 (1 มกราคม - 31 มีนาคม) และ 126 (1 เมษายน - 31 ธันวาคม) ในแบบปัจจุบัน
ประเทศไทยใน พ.ศ. 2453
เหตุการณ์ที่เกิดขึ้นใน พ.ศ. 2453 (ค.ศ. 1910) ในประเทศไทย เป็นปีที่ 129 แห่งกรุงรัตนโกสินทร์ เป็นปีที่ 43 และเป็นปีสุดท้ายในรัชสมัยของพระบาทสมเด็จพระจุลจอมเกล้าเจ้าอยู่หัว และเป็นปีแรกในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี ร.ศ. 128 (1 มกราคม - 31 มีนาคม) และ 129 (1 เมษายน - 31 ธันวาคม) ในแบบปัจจุบัน
หน่วยไวรท
"เยี่ยม เราจะระเบิดอะไรก่อน?"
- ภาษิตของหน่วยไวรธ, แต่งโดยมีน โดนอส
หน่วยไวรธ เป็นหน่วยงานทางทหารในนวนิยาย หนังสือการ์ตูน และสื่ออื่นๆ ของสตาร์ วอร์ส
หน่วยไวรธ, หรือไวรธ (ภาษาอังกฤษ: Wraith Squadron, Wraith) เป็นหน่วยผสมระหว่างยานขับไล่/คอมมานโดของสาธารณรัฐใหม่ที่พัฒนาโดยเวดจ์ แอนทิลีส เดิมทีหน่วนไวรธเป็นหน่วยใหญ่ที่ประกอบกันอย่างไม่เหมาะสม, เป็นนักบินที่ไม่ค่อยได้ประสิทธิภาพนักทั้งด้านร่างกายและจิตใจ, ถูกแทนที่ด้วยหน่วยคอมมานโดที่มีประสบการณ์และทักษะพิเศษ หน่วยไวรธถูกออกแบบให้ปฏิบัติหน้าที่ที่ต้องอาศัยความรับผิดชอบทั้งด้านประเพณีรูปแบบของฝูงบินและหน่วยคอมมานโด เป็นแนวคิดใหม่ทางยุทธการแก่สาธารณรัฐใหม่, และผู้สร้างมันก็รู้สึกว่ามันคือการเปลี่ยนจุดสำคัญจุดหนึ่งของสาธารณรัฐใหม่
การปรากฏตัวครั้งแรกของหน่วยไวรธคือการปะทะกับนายพลแอพวอร์ ทริกิท, ซึ่งส่งผลให้เกิดการสูญเสียของอิมเพลซอะเบิลและการตายของทริกิท เมื่อทริกิทตาย, พวกเขาก็ยังดำเนินการรวบรวมกำลังพลต่อเพื่อที่จะสู้กับขุนศึกซินจ์, ลงเอยที่ยุทธการซีเลกกิส ในช่วงเวลานี้, การิค โลแรนทำหน้าที่บัญชาการหน่วยไวรธจากเวดจ์ แอนทิลีส ประสบความสำเร็จในครั้งนั้นทำให้พวกเขาย้ายจากหน่วยฝูงบินไปเป็นหน่วยข่าวกรองของสาธารณรัฐใหม่แทน หน่วยไวรธยังได้แสดงในบทสำคัญ, ในสงครามยูซาน วอง, ที่ซึ่งจำนวนของพวกเขาถูกเปลี่ยนแปลงด้วยความจำกัด, บินเข้าไปในเขตของศัตรู, รับตัวไจน่า โซโลที่ปลอมตัวเพื่อเขาแทรกซึมเข้าไปในคอรัสซัง
ประเทศไทยใน พ.ศ. 2447
เหตุการณ์ที่เกิดขึ้นใน พ.ศ. 2447 (ค.ศ. 1904) ในประเทศไทย เป็นปีที่ 123 แห่งกรุงรัตนโกสินทร์ และเป็นปีที่ 37 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 122 (1 มกราคม - 31 มีนาคม) และ 123 (1 เมษายน - 31 ธันวาคม) ในแบบปัจจุบัน
มาริอะ ซาชิเดะ
มาริอะ ซาชิเดะ (指出 毬亜, さしで まりあ, 20 กันยายน 1998 -) เป็นนักพากย์หญิง ชาวญี่ปุ่น เกิดที่จังหวัดไซตามะ อยู่สังกัด WITH LINE
มกโพ
มกโพ (목포시; ; Mokpo-si) เป็นนครในจังหวัดช็อลลาใต้ ประเทศเกาหลีใต้ ตั้งอยู่บริเวณปลายสุดทางตะวันตกเฉียงใต้ของคาบสมุทรเกาหลี ติดกับภูเขายูดัล มกโพมีบริการรถไฟความเร็วสูงไปยังกรุงโซลหลายเที่ยว และเป็นจุดหมายของเส้นทางเรือข้ามฟากหลายสายที่ให้บริการไปยังเกาะต่าง ๆ ในทะเลเหลือง และอุทยานแห่งชาติทาโดแฮแฮซัง
ในช่วงที่เกาหลีอยู่ภายใต้การปกครองของญี่ปุ่น (ค.ศ. 1910–1945) มกโพเป็นเมืองท่าเรือที่สำคัญทั้งในด้านการค้าและการขนส่ง เนื่องจากตั้งอยู่บนเส้นทางเดินเรือระหว่างหมู่เกาะญี่ปุ่นกับจีนแผ่นดินใหญ่ เกาะจำนวนมากที่ล้อมรอบมกโพยังทำหน้าที่เป็นเกราะป้องกัน ทำให้เมืองนี้ได้รับผลกระทบจากคลื่นสูงและคลื่นสึนามิน้อยลง ในช่วงที่ถูกญี่ปุ่นยึดครอง พื้นที่ที่อยู่อาศัยขนาดใหญ่ถูกสร้างขึ้นเพื่อรองรับอาณานิคมของญี่ปุ่น ซึ่งปัจจุบันได้กลายเป็นย่านประวัติศาสตร์ของมกโพ หลังจากสงครามโลกครั้งที่ 2 สิ้นสุดลง และเกาหลีเป็นอิสรภาพใน ค.ศ. 1945 ทำให้มกโพค่อย ๆ สูญเสียบทบาทลงในฐานะเมืองที่เคยเป็นที่ตั้งขององค์กรภาครัฐและอุตสาหกรรมอาวุธสงคราม นำไปสู่การลดขนาดของเมือง โดยในปัจจุบันมกโพเป็นนครขนาดกลางของภูมิภาคโฮนัม
ศัพท์มูลวิทยา
คำว่า มกโพ (木浦 เมื่อเขียนเป็นฮันจา) แปลว่า "ปากน้ำที่มีต้นไม้จำนวนมาก" คำนี้เริ่มปรากฏใน โครยอซา หรือบันทึกประวัติศาสตร์ราชวงศ์โครยอ อีกทฤษฎีหนึ่งเสนอว่า "มก" ในชื่อเมืองหมายถึง "คอ" ซึ่งเป็นคำเปรียบเทียบถึงความสำคัญของตำแหน่งที่ตั้งของเมืองที่เป็นทางออกสู่ทะเลเหลือง
พระเจ้าบรมวงศ์เธอ พระองค์เจ้าอรประพันธ์รำไพ
พระเจ้าบรมวงศ์เธอ พระองค์เจ้าอรประพันธ์รำไพ (7 กรกฎาคม พ.ศ. 2428 – 25 พฤษภาคม พ.ศ. 2476) เป็นพระราชธิดาพระองค์ที่ 54 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาอ่อน มีพระขนิษฐาคือ พระเจ้าบรมวงศ์เธอ พระองค์เจ้าอดิศัยสุริยาภา เป็นราชนารีที่โปรดการผจญป่าดงพงไพรและทรงม้าได้ดีเยี่ยม
พระองค์มีตำหนักอยู่ในวังสวนสุนันทา ปัจจุบันตำหนักของพระองค์ได้รื้อไปแล้ว และพื้นที่ของตำหนักดังกล่าวถูกสร้างเป็นอาคารใหม่ของคณะศิลปกรรมศาสตร์ มหาวิทยาลัยราชภัฎสวนสุนันทา พระองค์สิ้นพระชนม์เมื่อวันที่ 25 พฤษภาคม พ.ศ. 2476 สิริพระชันษา 48 ปี
พระอิสริยยศ
ภายหลังสิ้นพระชนม์
เครื่องราชอิสริยาภรณ์
พระองค์ได้รับพระราชทานเครื่องราชอิสริยาภรณ์ชั้นสูงสุดของตระกูลต่าง ๆ ดังนี้
ผู้นำฝ่ายสัมพันธมิตรระหว่างสงครามโลกครั้งที่หนึ่ง
ผู้นำฝ่ายสัมพันธมิตรระหว่างสงครามโลกครั้งที่หนึ่ง ประกอบไปด้วยบุคคลสำคัญต่าง ๆ จากหลาย ๆ ประเทศ ทั้งนักการเมืองและนักการทหาร บรรดาบุคคลเหล่านี้ได้แก่
ประเทศอันดอร์ราในยูโรเปียนเกมส์ 2015
ประเทศอันดอร์รา ได้เข้าร่วมการแข่งขัน กีฬายูโรเปียนเกมส์ 2015 ณ เมืองบากู ประเทศอาเซอร์ไบจาน ตั้งแต่วันที่ 12 ถึง 28 มิถุนายน พ.ศ. 2558
ประเทศไทยใน พ.ศ. 2446
เหตุการณ์ที่เกิดขึ้นใน พ.ศ. 2446 (ค.ศ. 1903) ในประเทศไทย เป็นปีที่ 122 แห่งกรุงรัตนโกสินทร์ และเป็นปีที่ 36 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 121 (1 มกราคม - 31 มีนาคม) และ 122 (1 เมษายน - 31 ธันวาคม) ในแบบปัจจุบัน
พระเจ้าบรมวงศ์เธอ พระองค์เจ้าอิศริยาภรณ์
พระเจ้าบรมวงศ์เธอ พระองค์เจ้าอิศริยาภรณ์ (21 ตุลาคม พ.ศ. 2431 – 21 กันยายน พ.ศ. 2435) เป็นพระราชโอรสในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาหม่อมราชวงศ์เกสร มีพระโสทรอนุชา 1 พระองค์ คือพระเจ้าบรมวงศ์เธอ พระองค์เจ้าอนุสรณ์ศิริประสาธน์
พระอนุสรณ์
พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้นำทุนทรัพย์สมบัติของพระเจ้าลูกยาเธอ พระองค์เจ้าอิศริยาภรณ์ ไปสร้างโรงเรียนมัธยมวัดเบญจมบพิตร (โรงเรียนเบญจมบพิตร ในอดีต) หลังจากพระเจ้าลูกยาเธอ พระองค์เจ้าอิศริยาภรณ์ สิ้นพระชนม์ไปแล้ว และได้พระราชทานเพลิงพระศพ ณ สุสานหลวงวัดเทพศิรินทราวาสราชวรวิหาร โดยมีการสร้างพลับพลาเพื่อใช้ประดิษฐานพระศพของพระเจ้าลูกยาเธอ พระองค์เจ้าอิศริยาภรณ์ จึงเป็นที่มาของ เมรุหลวงหน้าพลับพลาอิศริยาภรณ์ วัดเทพศิรินทราวาสในปัจจุบัน
พระอิสริยยศ
ภายหลังสิ้นพระชนม์
ซุปใสใส่ไข่
ซุปใสใส่ไข่, ซุปไข่หยดน้ำ (egg drop soup) หรือ ต้านฮวาทัง บ้างเรียก ซุปอาสาเรน เป็นซุปไข่จากประเทศจีน ประกอบด้วยไข่และน้ำซุป ปรุงรสด้วยเกลือ น้ำตาล พริกไทย ต้นหอมสับละเอียด และเต้าหู้ โดยตีไข่เป็นเส้นบาง ๆ ลอยในน้ำซุปเดือด ซึ่งมักจะทำในช่วงท้ายของการปรุง เพื่อให้ไข่เป็นก้อนหรือเส้นสายสวยงามน่ารับประทาน
ความหลากหลาย
ซุปใสใส่ไข่ในสำรับอาหารจีนจะมีรสชาติเบาหรือจืดกว่าซุปไข่ในอาหารตะวันตก มีการใส่เครื่องเคราต่าง ๆ ลงไป เป็นต้นว่า เต้าหู้ ต้นหอมหั่นฝอย ถั่วงอก มะเขือเทศ และข้าวโพด ขึ้นอยู่วัตถุดิบที่มีในภูมิภาคนั้น ๆ
ในสหรัฐมักนำเสนอซุปใสใส่ไข่เป็นหลักในชุดอาหารจีนแบบอเมริกัน เรียกว่า เอ้กฟลาวเวอร์ซุป (egg flower soup; ) ซึ่งเรียกตามคำแปลจากชื่อในภาษาจีน และร้านอาหารบางแห่งจะใส่แป้งข้าวโพดลงไปด้วยเพื่อให้น้ำซุปข้นขึ้น
ในประเทศไทยจะเรียกซุปใสใส่ไข่ว่า ซุปอาสาเรน มักใช้ไข่ไก่ตีพอแตก เทลงเป็นเส้นในน้ำซุปไก่เดือด คนตลอดจนไข่สุก จากนั้นปรุงรสด้วยเกลือ ซีอิ๊วขาว น้ำมันงา ใส่แป้งมันฮ่องกงผสมน้ำเปล่าเล็กน้อยคนเร็ว ๆ จนแป้งสุก แล้วโรยหน้าด้วยต้นหอมซอยและพริกไทย บ้างก็ใส่พริกหวานแดงหั่นเต๋า หรือเห็ดหอมลงไปด้วย ถือเป็นอาหารที่มีเครื่องปรุงไม่มาก เรียบง่าย และทำรับประทานเองได้ไม่ยาก สามารถรับประทานเคียงกับข้าวหรือบะหมี่ผัดได้ดี จากหนังสือ ใกล้เบื้องพระยุคลบาทกับลัดดาซุบซิบ (2548) เขียนโดยแถมสิน รัตนพันธุ์ ระบุว่าซุปอาสาเรนเป็นหนึ่งในเครื่องเสวยช่วงเวลากลางวันของพระบาทสมเด็จพระมหาภูมิพลอดุลยเดชมหาราช บรมนาถบพิตร
โซเฟีย ไมลส์
โซเฟีย ไมลส์ (Sophia Myles) เกิดวันอังคาร 18 มีนาคม พ.ศ. 2523 หรือ ค.ศ.1980 ที่เมืองลอนดอน ประเทศอังกฤษ
ประวัติ
โซเฟีย ไมลส์ เมื่อตอนอายุเพียงแค่ 16 ปี เธอก็ได้รับความสนใจจากแมวมอง ในขณะที่เธอแสดงละครอยู่ในโรงเรียนที่ West London จนในที่สุดก็ก็ได้รับโอกาสในการแสดงภาพยนตร์เรื่องแรกที่ชื่อ Big Women ซึ่งเป็นจุดที่ทำให้เธอตัดสินใจที่จะเลิกเรียนที่มหาวิทยาลัย Cambridge และหันมาแสดงหนังอย่างเต็มตัว ผลงานเรื่องต่อมาของเธอก็คือ Mansfield Park ของ แพ็ททริเชีย โรซีม่า, From Hell หนังฮอลลิวู้ดเรื่องแรกที่เธอแสดงเป็นภรรยาของ จอห์นนี่ เด็ปป์ จากนั้นเธอก็ได้แสดงในเรื่อง Underworld หนังแวมไพร์ที่นำแสดง เคท เบ็คคินเซล ก่อนที่จะมารับบทเป็น “เลดี้เพเนโลปี้” ในภาพยนตร์ที่ดัดแปลงมาจากซีรีส์ทางโทรทัศน์เรื่อง Thunderbirds ล่าสุดนี้ เธอก็ได้แสดงนำในภาพยนตร์ทางโทรทัศน์เรื่องดัง Colditz คู่กับ ดาเมียน ลูอิส, Art School Confidential ภาพยนตร์เรื่องล่าสุดของผู้กำกับ เทอรี่ สวิค๊อฟฟ์ และเป็นนักแสดงนำหญิงในเรื่อง Tristan & Isolde ที่เธอแสดงคู่กับ เจมส์ ฟัลโก้ จาก Spider-Man ทั้งสามภาค
ทางหลวงเอเชียสาย 67
ทางหลวงเอเชียสาย 67 (AH67) เป็นถนนในโครงข่ายทางหลวงสายเอเชีย ระยะทาง 2,288 กิโลเมตร (1,430 ไมล์) จากเมืองขุยถุน เขตปกครองตนเองซินเจียงอุยกูร์ ประเทศจีน ถึงเมือง Jezkazgan ประเทศคาซัคสถาน เชื่อมต่อระหว่างทางหลวงเอเชียสาย 5 กับทางหลวงเอเชียสาย 62 เข้าด้วยกัน
ประเทศไทยใน พ.ศ. 2445
เหตุการณ์ที่เกิดขึ้นใน พ.ศ. 2445 (ค.ศ. 1902) ในประเทศไทย เป็นปีที่ 121 แห่งกรุงรัตนโกสินทร์ และเป็นปีที่ 35 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 120 (1 มกราคม - 31 มีนาคม) และ 121 (1 เมษายน - 31 ธันวาคม) ในแบบปัจจุบัน
ประเทศไทยใน พ.ศ. 2444
เหตุการณ์ที่เกิดขึ้นใน พ.ศ. 2444 (ค.ศ. 1901) ในประเทศไทย เป็นปีที่ 120 แห่งกรุงรัตนโกสินทร์ และเป็นปีที่ 34 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 119 (1 มกราคม - 31 มีนาคม) และ 120 (1 เมษายน - 31 ธันวาคม) ในแบบปัจจุบัน
ทางหลวงเอเชียสาย 70
ทางหลวงเอเชียสาย 70 (AH70) เป็นถนนในโครงข่ายทางหลวงสายเอเชีย ระยะทาง 4,655 กิโลเมตร (2,895 ไมล์) จากเมือง Donetsk ประเทศรัสเซีย (ใกล้กับพรมแดนประเทศยูเครน) ถึงเมืองบันดาร์อับบาส ประเทศอิหร่าน
ประเทศไทยใน พ.ศ. 2443
เหตุการณ์ที่เกิดขึ้นใน พ.ศ. 2443 (ค.ศ. 1900) ในประเทศไทย เป็นปีที่ 119 แห่งกรุงรัตนโกสินทร์ และเป็นปีที่ 33 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 118 (1 มกราคม - 31 มีนาคม) และ 119 (1 เมษายน - 31 ธันวาคม) ในแบบปัจจุบัน
กีฬายูโดในโอลิมปิกฤดูร้อน 2020 – รุ่นน้ำหนักไม่เกิน 78 กิโลกรัม บุคคลหญิง
การแข่งขันกีฬายูโดในโอลิมปิกฤดูร้อน 2020 – รุ่นน้ำหนักไม่เกิน 78 กิโลกรัม บุคคลหญิง เป็น 1 ใน 15 รายการแข่งขันกีฬายูโดในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 29 กรกฎาคม พ.ศ. 2564 ที่สนามกีฬานิปปงบุโดกัง การแข่งขันรายการรุ่นน้ำหนักไม่เกิน 78 กิโลกรัม บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 24 คน จาก 24 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 8 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1992
รายชื่อผู้ชนะชาร์ตเอ็มเคานต์ดาวน์ (ค.ศ. 2020)
ชาร์ตเอ็มเคานต์ดาวน์ เป็นรายการชาร์ตเพลงทางโทรทัศน์ของเอ็มเน็ตในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
ในปี 2020 มี 33 ซิงเกิลที่ได้อันดับที่หนึ่งในชาร์ต และ 25 ศิลปินได้รับถ้วยรางวัลอันดับหนึ่ง และมี 2 เพลงที่ได้รับ Triple Crown ได้แก่ "Wannabe" และ "Not Shy" โดยทั้งคู่เป็นเพลงอิดจี ในบรรดาเพลงที่ออกทั้งหมดในปีนี้ มีเพียงสองเพลงที่ทำคะแนนได้ 11,000 คะแนน คือ "On" โดยบีทีเอส และ "I'm in Trouble" โดยนิวอิสต์
26 เมษายน 2018 – 21 พฤษภาคม 2020
ระบบคะแนน ยอดขายดิจิทัล (45%) ยอดขายอัลบั้ม (15%) SNS (20%) แฟนคลับทั่วโลกโหวต (10%), คะแนนเอ็มเน็ตออกอากาศ (10%) โหวตสดผ่านเอสเอ็มเอส (10%)
28 พฤษภาคม 2020 – 7 เมษายน 2022
ระบบคะแนน ยอดขายดิจิทัล (45%: Melon Genie FLO) ยอดขายอัลบั้ม (15%) โซเชียลมีเดีย (15%; ยอดชมเอ็มวีในยูทูบ) แฟนคลับทั่วโลกโหวต (15%) เอ็มเน็ตออกอากาศ (10%: เอ็มเน็ตทีวี เอ็มซีดีสเตจ เนื้อหาในช่องเอ็มทู) โหวตสด (10%; ผู้เข้าชิงอันดับหนึ่งเท่านั้น)
แฟนพันธุ์แท้ ซูเปอร์แฟน
แฟนพันธุ์แท้ ซูเปอร์แฟน (Fan Pan Tae Superfan) รายการเกมโชว์ของไทยจากเวิร์คพอยท์ ดำเนินรายการโดยกันต์ กันตถาวร ออกอากาศทุกวันศุกร์ เวลา 21.00 - 22.00 น. ทางช่องเวิร์คพอยท์ออกอากาศเทปแรกเมื่อวันที่ 7 ตุลาคม พ.ศ. 2559 – 26 พฤษภาคม พ.ศ. 2560
รอบ Audition
โดยแฟนพันธุ์แท้ได้มีการเปลี่ยนแปลงรูปแบบการแข่งขันมาเป็นรูปแบบสภาแฟนพันธุ์แท้ คือสภาที่มีสุดยอดแฟนพันธุ์แท้เรื่องต่าง ๆ ทั้งสิ้น 10 ท่านมาทำหน้าที่คัดเลือกผู้เข้าแข่งขันที่มานำเสนอความชื่นชอบของตัวเองต่อเรื่องนั้น ๆ ในรอบทดสอบความสามารถ โดยมีเวลาจำกัดเพียงแค่ 2 นาทีว่าจะเหมาะสมเป็นแฟนพันธุ์แท้ในเรื่องนั้นหรือไม่ โดยทั้ง 10 ท่านมีคนละ 1 เสียง หากผู้เข้าแข่งขันคนใดได้ถึง 7 เสียงหรือมากกว่านั้นก็จะได้ผ่านเข้าสู่รอบคลาสสิกเกม แต่หากผู้เข้าแข่งขันท่านใดได้คะแนนไม่ถึง 7 เสียงก็ต้องตกรอบไป
เมื่อผู้เข้าแข่งขันได้เป็นแฟนพันธุ์แท้ในเรื่องนั้นแล้วก็จะต้องเข้ามาแข่งต่อในรอบคลาสสิกเกมทั้งสิ้น 4 หมวดประกอบไปด้วย
ซึ่งแฟนพันธุ์แท้ต้องสุ่มเลือกหมวดคำถามจากทั้ง 4 หมวด หากแฟนพันธุ์แท้ตอบถูกก็จะได้รับคะแนนประจำเกมที่ทำได้ (สูงสุด 25 คะแนน) และหากได้ 0 คะแนน จะต้องตกรอบทันที และในขณะเดียวกัน หากแฟนพันธุ์แท้สามารถทำคะแนนได้ 25 คะแนนเต็มก็จะเข้ารอบไปโดยอัตโนมัติ ซึ่งทางรายการจะค้นหาแฟนพันธุ์แท้ที่มีคะแนนประจำเกมมากที่สุด 20 คนเพื่อเข้ารอบต่อไป
รอบ Knockout (20 คนสุดท้าย)
ในรอบนี้แฟนพันธุ์แท้ที่ผ่านเข้ารอบมาทั้งหมดจะถูกสุ่มจับคู่ขึ้นมาทำการแข่งขันครั้งละ 2 คน ทั้งคู่จะทำการแข่งขันคนละ 1 หมวด จากทั้งหมด 4 หมวด คือ 3 วินาที, จิกซอว์, คุณสมบัติ และถาม-ตอบ โดยจะได้เล่นในหมวดที่เหลืออยู่ที่ตนเองยังไม่ได้เล่นซึ่งฝ่ายตรงข้ามจะเป็นผู้กำหนดให้ แต่ผู้ที่ทำคะแนนได้มากกว่าในรอบที่ผ่านมาจะมีสิทธิ์เลือกว่าจะเป็นฝ่ายเล่นก่อนหรือหลัง หลังจากจบการแข่งขันของทั้ง 2 คนแล้วผู้ที่ทำคะแนนได้มากกว่าจะเป็นผู้ชนะและผ่านเข้าสู่รอบต่อไป แต่ในกรณีที่ทั้ง 2 คนทำคะแนนได้เท่ากัน จะต้องทำการแข่งขันอีกรอบ โดยเลือกหมวดที่เหลือให้ฝ่ายตรงข้ามตามปกติ แต่การแข่งในรอบที่สอง ผู้ที่ทำคะแนนได้น้อยกว่าจะมีสิทธิ์เลือกหมวดให้กับฝ่ายตรงข้ามก่อน และยังมีสิทธิ์อีกว่าจะเล่นก่อน หรือ เล่นหลัง
รอบ Final (รอบชิงชนะเลิศ)
ก่อนเริ่มการแข่งขัน ทางรายการจะมอบถ้วยสุดยอดแฟนพันธุ์แท้ในแต่ละด้าน โดยกติกาจะคล้ายคลึงกับ Fan of the Year ในแต่ละปี คือ ผู้เข้าแข่งขันจะต้องเล่น Classic Game ทั้ง 4 หมวดจนครบ แต่จะแตกต่างจาก Fan of the Year ตรงที่ ผู้เข้าแข่งขันจะมีสิทธิ์เลือกลำดับหมวดเองตามใจชอบ และสามารถขอหยุดพักการแข่งขันของตัวเองได้ 1 ครั้ง โดยหลังจากเล่นเกมแต่ละเกมเสร็จสิ้น ผู้เข้าแข่งขันจะตัดสินใจว่า จะเล่นต่อ หรือขอหยุดพักได้ ซึ่งเมื่อขอหยุดพัก หรือเล่นครบทั้ง 4 หมวด ผู้เข้าแข่งขันคนนั้นจะต้องเลือกผู้เข้าแข่งคนอื่น มาแข่งต่อทันที แต่ถ้าหากใช้สิทธิ์ขอหยุดพักไปแล้ว ต้องเล่นต่อจนครบ 4 หมวด ซึ่งผู้ที่ทำคะแนนรวมทั้ง 4 หมวด ได้มากที่สุด จะได้ครองตำแหน่ง สุดยอดแฟนพันธุ์แท้ ซูเปอร์แฟน ทันที
สภาแฟนพันธุ์แท้
สุดยอดแฟนพันธุ์แท้ในสภาแฟนพันธุ์แท้ประกอบไปด้วย
พระบาทสมเด็จพระจอมเกล้าเจ้าอยู่หัว
พระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัว พระสยามเทวมหามกุฏวิทยมหาราช (18 ตุลาคม พ.ศ. 2347 – 1 ตุลาคม พ.ศ. 2411) เป็นพระมหากษัตริย์ไทยรัชกาลที่ 4 แห่งราชวงศ์จักรี มีพระนามเดิมว่า "เจ้าฟ้ามงกุฎ" เสด็จพระราชสมภพ ณ พระราชวังเดิม เมื่อวันพฤหัสบดี ขึ้น 14 ค่ำ เดือน 11 ปีชวด ตรงกับวันที่ 18 ตุลาคม พ.ศ. 2347 ในรัชสมัยพระบาทสมเด็จพระพุทธยอดฟ้าจุฬาโลกมหาราช เป็นพระราชโอรสพระองค์ที่ 43 และเป็นลำดับที่ 2 ในพระบาทสมเด็จพระพุทธเลิศหล้านภาลัยกับสมเด็จพระศรีสุริเยนทราบรมราชินี
สยามรู้สึกถึงแรงกดดันจากการล่าอาณานิคมของชาติตะวันตกในรัชสมัยของพระบาทสมเด็จพระจอมเกล้าเจ้าอยู่หัว ซึ่งพระบาทสมเด็จพระจอมเกล้าเจ้าอยู่หัวรับเอานวัตกรรมตะวันตกมาและริเริ่มพัฒนาประเทศของพระองค์ให้ทันสมัย ทั้งในด้านเทคโนโลยีและวัฒนธรรม จนทำให้พระองค์ได้รับพระสมัญญานามว่า "พระบิดาแห่งวิทยาศาสตร์และเทคโนโลยี" และพระองค์ยังทรงเป็น 1 ใน 8 สมเด็จพระบูรพกษัตริย์สยามที่ทรงเป็น “มหาราช” ในประเทศไทย
พระบาทสมเด็จพระจอมเกล้าเจ้าอยู่หัวยังสถาปนาพระอนุชาของพระองค์ คือ เจ้าฟ้าจุฑามณี กรมขุนอิศเรศรังสรรค์ เป็นพระมหากษัตริย์พระองค์ที่ 2 โดยได้ประกอบพิธีบวรราชาภิเษกในปี พ.ศ. 2394 เป็นพระบาทสมเด็จพระปิ่นเกล้าเจ้าอยู่หัว โดยพระบาทสมเด็จพระจอมเกล้าเจ้าอยู่หัวมีพระราชดำรัสว่าพระบาทสมเด็จพระปิ่นเกล้าเจ้าอยู่หัวควรได้รับการถวายความเคารพเสมอด้วยพระองค์ (ดังที่สมเด็จพระนเรศวรมหาราชทรงกระทำกับพระอนุชาคือสมเด็จพระเอกาทศรถ เมื่อ พ.ศ. 2135) ในรัชสมัยพระบาทสมเด็จพระจอมเกล้าเจ้าอยู่หัว อำนาจของตระกูลบุนนาคมาถึงจุดสูงสุด กลายเป็นตระกูลขุนนางที่มีอำนาจสูงสุดในสยาม
ขณะทรงพระเยาว์
พระราชโอรสองค์ที่ 43 ในพระบาทสมเด็จพระพุทธเลิศหล้านภาลัย ที่ประสูติแต่สมเด็จพระศรีสุริเยนทราบรมราชินี ทรงพระราชสมภพเมื่อวันพฤหัสบดี ขึ้น 14 ค่ำ เดือน 11 ปีชวด ฉศก จ.ศ. 1166 ซึ่งตรงกับวันที่ 18 ตุลาคม พ.ศ. 2347 ณ พระราชวังเดิม ซึ่งเป็นที่ประทับของสมเด็จพระราชบิดา เมื่อครั้งยังดำรงพระอิสริยยศเป็นสมเด็จพระเจ้าลูกยาเธอ เจ้าฟ้ากรมหลวงอิศรสุนทร โดยพระนามก่อนการมีพระราชพิธีลงสรงเฉลิมพระนามว่า "ทูลกระหม่อมฟ้าใหญ่"
เมื่อสมเด็จพระบรมชนกนาถเสด็จขึ้นครองสมบัติเป็นพระมหากษัตริย์รัชกาลที่ 2 แห่งพระบรมราชจักรีวงศ์แล้ว พระองค์ได้เสด็จเข้ามาอยู่ภายในพระบรมมหาราชวัง จนกระทั่ง พ.ศ. 2355 พระองค์มีพระชนมายุได้ 9 พรรษา จึงได้จัดการพระราชพิธีลงสรงเพื่อเฉลิมพระนามเจ้าฟ้าอย่างเป็นทางการ พระราชพิธีในครั้งนี้พระบาทสมเด็จพระพุทธเลิศหล้านภาลัยมีพระราชดำริว่า พระราชพิธีโสกันต์เจ้าฟ้าได้ทำเป็นอย่างมีแบบแผนอยู่แล้ว แต่การพระราชพิธีลงสรงตั้งพระนามเจ้าฟ้าครั้งกรุงศรีอยุธยายังหาได้ทำเป็นแบบอย่างลงไม่ รวมทั้ง ผู้ใหญ่ที่เคยเห็นพระราชพิธีดังกล่าวก็แก่ชราเกือบจะหมดตัวแล้ว เกรงว่าแบบแผนพระราชพิธีจะสูญไป พระองค์จึงทรงพระกรุณาโปรดเกล้าฯ ให้สมเด็จเจ้าฟ้า กรมหลวงพิทักษมนตรีและเจ้าพระยาศรีธรรมาธิราช (บุญรอด บุณยรัตพันธุ์) เป็นผู้อำนวยการพระราชพิธีลงสรงในครั้งนี้เพื่อเป็นแบบแผนของพระราชพิธีลงสรงสำหรับครั้งต่อไป พระราชพิธีในครั้งนี้จึงนับเป็นพระราชพิธีลงสรงครั้งแรกในสมัยกรุงรัตนโกสินทร์ โดยทูลกระหม่อมฟ้าใหญ่ได้รับการเฉลิมพระนามตามพระสุพรรณบัฏว่า "สมเด็จพระเจ้าลูกยาเธอ เจ้าฟ้ามงกุฎ สมมุติเทวาวงษ์ พงษ์อิศรกระษัตริย์ ขัติยราชกุมาร" ในปี พ.ศ. 2359 พระองค์มีพระชนมายุครบ 13 พรรษา สมเด็จพระบรมชนกนาถมีพระราชดำรัสจัดให้ตั้งการพระราชพิธีโสกันต์ตามแบบอย่างพระราชพิธีโสกันต์เจ้าฟ้าที่มีมาแต่รัชสมัยพระบาทสมเด็จพระพุทธยอดฟ้าจุฬาโลกมหาราช โดยได้สร้างเขาไกรลาสจำลองไว้บริเวณหน้าพระที่นั่งดุสิตมหาปราสาท
พระองค์ทรงศึกษาอักษรสยามในสำนักสมเด็จพระพุทธโฆษาจารย์ (ขุน) วัดโมลีโลกยารามราชวรวิหาร ตั้งแต่เมื่อครั้งยังประทับ ณ พระราชวังเดิม นอกจากนี้ ยังทรงศึกษาวิชาคชกรรมกับเจ้าพระยาศรีธรรมาธิราช รวมทั้ง ทรงฝึกการใช้อาวุธต่าง ๆ ด้วย
ผนวช
เมื่อพระองค์มีพระชนมายุครบ 14 พรรษา จึงทรงออกผนวชเป็นสามเณร โดยมีการสมโภชที่พระที่นั่งอมรินทรวินิจฉัย แล้วแห่ไปผนวช ณ พระอุโบสถ วัดพระศรีรัตนศาสดาราม โดยมีสมเด็จพระอริยวงษญาณ (มี) เป็นพระอุปัชฌาย์และสมเด็จพระญาณสังวร (สุก) เป็นพระอาจารย์ หลังจากนั้นได้เสด็จไปประทับอยู่ ณ วัดมหาธาตุยุวราชรังสฤษฎิ์ราชวรมหาวิหาร ผนวชจนออกพรรษาแล้วจึงทรงลาผนวช รวมเป็นระยะเวลาประมาณ 7 เดือน เมื่อพระองค์ทรงพระเจริญวัยขึ้นแล้วพระบาทสมเด็จพระพุทธเลิศหล้านภาลัยโปรดให้พระองค์เสด็จออกไปประทับ ณ พระราชวังเดิม
เมื่อพระองค์มีพระชนมายุ 21 พรรษา จึงจะผนวชเป็นพระภิกษุ แต่ในระหว่างนั้นช้างสำคัญของบ้านเมืองถึง 2 ช้างได้แก่ พระยาเศวตไอยราและพระยาเศวตคชลักษณ์เกิดล้มลง รวมทั้งสมเด็จพระเจ้าน้องนางเธอ เจ้าฟ้ากรมหลวงเทพวดี พระขนิษฐาในพระบาทสมเด็จพระพุทธเลิศหล้านภาลัยสิ้นพระชนม์ ทำให้พระบาทสมเด็จพระพุทธเลิศหล้านภาลัยไม่สำราญพระราชหฤทัย จึงไม่ได้จัดพิธีผนวชอย่างใหญ่โต โปรดให้มีเพียงพิธีอย่างย่อเท่านั้น โดยให้ผนวช ณ วัดพระศรีรัตนศาสดาราม โดยมีสมเด็จพระอริยวงษญาณ (ด่อน) เป็นพระอุปัชฌาย์ พระองค์ได้รับพระนามฉายาว่า "วชิรญาโณ" หรือ "วชิรญาณภิกขุ" แล้วเสด็จไปประทับแรมที่วัดมหาธาตุ 3 วัน หลังจากนั้น จึงเสด็จไปจำพรรษาที่วัดราชาธิวาสราชวรวิหาร ซึ่งพระบาทสมเด็จพระพุทธเลิศหล้านภาลัยเคยประทับอยู่เมื่อผนวช
ในขณะที่ผนวชอยู่นั้น พระบาทสมเด็จพระพุทธเลิศหล้านภาลัยเสด็จสวรรคต พระเจ้าลูกยาเธอ กรมหมื่นเจษฎาบดินทร์ พระราชโอรสพระองค์ใหญ่ในพระบาทสมเด็จพระพุทธเลิศหล้านภาลัยเสด็จขึ้นครองราชย์สมบัติ พระองค์ทรงตัดสินพระทัยที่จะดำรงสมณเพศต่อไป ในระหว่างที่ผนวชอยู่นั้นได้เสด็จออกธุดงค์ไปยังหัวเมืองต่าง ๆ ทำให้ทรงคุ้นเคยกับสภาพความเป็นอยู่ของอาณาประชาราษฏร์อย่างแท้จริง พระองค์ทรงพระราชอุตสาหะวิริยะเรียนภาษาอังกฤษจนทรงเขียนได้ ตรัสได้ ทรงเป็นนักปราชญ์รอบรู้ ทำให้พระองค์ทรงมีความรอบรู้เท่าทันต่อเหตุการณ์ของโลกตะวันตกเป็นอย่างดี พระองค์ทรงผนวชตั้งแต่ปี พ.ศ. 2367 จนถึงลาผนวชเพื่อรับการขึ้นครองราชย์ เป็นเวลารวมที่บวชเป็นภิกษุทั้งสิ้น 27 พรรษา (ขณะนั้นพระชนมายุ 48 พรรษา) หมายเหตุ; เวลาที่ผนวชเป็นสามเณร 7 เดือน
คณะธรรมยุติกนิกาย หลังจากการลาผนวชของพระวชิรญาณเถระยังคงเจริญรุ่งเรืองต่อไป เพราะได้พระมหากษัตริย์เป็นผู้อุปถัมภ์ และมีผู้นำที่เข้มแข็งคือ กรมหมื่นบวรรังษีสุริยพันธ์ ต่อมาได้รับการสถาปนาเป็นสมเด็จพระมหาสมณเจ้า กรมพระยาปวเรศวริยาลงกรณ์เป็นผู้ครองบังคับบัญชาคณะธรรมยุติกนิกาย
ครองราชย์
เมื่อพระบาทสมเด็จพระนั่งเกล้าเจ้าอยู่หัวเสด็จสวรรคตในวันที่ 2 เมษายน พ.ศ. 2394 พระราชวงศ์และเสนาบดีมีมติเห็นชอบให้ถวายราชสมบัติแก่พระภิกษุเจ้าฟ้ามงกุฎ วชิรญาณเถระ จึงได้ให้สมเด็จเจ้าพระยาบรมมหาประยูรวงศ์ (ดิศ บุนนาค) ไปเฝ้าพระภิกษุเจ้าฟ้ามงกุฎ ณ วัดบวรนิเวศราชวรวิหาร แต่พระองค์ยังไม่ทรงลาผนวชและตรัสว่าต้องอัญเชิญสมเด็จพระเจ้าน้องยาเธอ เจ้าฟ้าจุฑามณี กรมขุนอิศเรศรังสรรค์ ขึ้นครองราชย์ด้วย เนื่องจากพระองค์เห็นว่าเป็นผู้ที่ควบคุมกำลังทหารเป็นอันมากได้
พระองค์ทรงลาผนวชเมื่อวันที่ 6 เมษายน ซึ่งตรงกับวันจักรี และทรงรับการบรมราชาภิเษกเมื่อวันที่ 15 พฤษภาคม ซึ่งตรงกับวันวิสาขบูชาของปีนั้น และทรงได้รับการเฉลิมพระปรมาภิไธยโดยย่อว่า พระบาทสมเด็จพระปรเมนทรมหามงกุฎฯ พระจอมเกล้าเจ้าอยู่หัว และมีพระนามเต็มตามจารึกในพระสุบรรณบัฏว่า
วัดจำปา (อำเภอท่าเรือ)
วัดจำปา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าเจ้าสนุก อำเภอท่าเรือ จังหวัดพระนครศรีอยุธยา มีที่ดินตั้งวัดเนื้อที่ 9 ไร่ 2 งาน 40 ตารางวา มีเจ้าอาวาสคือพระอธิการบุญลือ เขมโก
พระบาทสมเด็จพระจอมเกล้าเจ้าอยู่หัว
ครองราชย์
"พระบาทสมเด็จพระปรเมนทรมหามงกุฎสุทธิ สมมุติเทพยพงศวงศาดิศรกษัตริย์ วรขัตติยราชนิกโรดม จาตุรันตบรมมหาจักรพรรดิราชสังกาศ อุภโตสุชาติสังสุทธิเคราะหณี จักรีบรมนาถ อดิศวราชรามวรังกูร สุจริตมูลสุสาธิตอุกฤษฐวิบูลย บุรพาดูลยกฤษฎาภินิหารสุภาธิการรังสฤษดิ ธัญญลักษณ วิจิตรโสภาคสรรพางค์ มหาชโนตมางคประนตบาทบงกชยุคคล ประสิทธิสรรพสุภผลอุดม บรมสุขุมาลยมหาบุรุษยรัตน ศึกษาพิพัฒนสรรพโกศล สุวิสุทธิวิมลศุภศีลสมาจารย์ เพ็ชรญาณประภาไพโรจน์ อเนกโกฏิสาธุ คุณวิบุลยสันดาน ทิพยเทพวตาร ไพศาลเกียรติคุณอดุลยพิเศษ สรรพเทเวศรานุรักษ์เอกอัครมหาบุรุษ สุตพุทธมหากระวี ตรีปิฎกาทิโกศล วิมลปรีชามหาอุดมบัณฑิต สุนทรวิจิตรปฏิภาณ บริบูรณ์คุณสาร สัสยามาทิโลกยดิลก มหาปริวารนายกอนันต์ มหันตวรฤทธิเดช สรรพพิเศษ สิรินธรมหาชนนิกรสโมสรสมมติ ประสิทธิวรยศมโหดมบรมราชสมบัติ นพปดลเศวตฉัตราดิฉัตร สิริรัตโนปลักษณมหาบรมราชาภิเศกาภิษิต สรรพทศทิศวิชิตวิไชย สกลมไหศวรินมหาสยามินทร มเหศวรมหินทร มหาราชาวโรดม บรมนารถชาติอาชาวศรัย พุทธาทิไตรรัตนสรณารักษ์ อุกฤษฐศักดิอัครนเรศราธิบดี เมตตากรุณาสีตลหฤทัย อโนปมัยบุญการสกลไพศาลมหารัษฎาธิเบนทร ปรเมนทรธรรมมิกมหาราชาธิราช บรมนารถบรมบพิตร พระจอมเกล้าเจ้าอยู่หัว "
วัดจำปา (อำเภอท่าเรือ)
วัดจำปาสร้างขึ้นเป็นวัดตั้งแต่ พ.ศ. 2420 ชาวบ้านร่วมใจกันสร้างขึ้น ตามหลักฐานทางประวัติศาสตร์ มีกลุ่มชนซึ่งได้ถูกกวาดต้อนมาจากแขวงนครจำปาศักดิ์ ประเทศลาว ประมาณต้นรัตนโกสินทร์ มาอยู่กันเป็นชุมชนใหญ่ตอนตะวันออกเฉียงเหนือของอำเภอท่าเรือ ตั้งแต่ พ.ศ. 2449 รวมกันตั้งชุมชนชื่อ บ้านจำปา เพื่อเป็นการระลึกว่าได้อพยพมาจากแขวงนครจำปาศักดิ์ และได้มีการสร้างวัดชื่อว่า "วัดจำปา" ขึ้น วัดได้รับพระราชทานวิสุงคามสีมาวันที่ 15 พฤศจิกายน พ.ศ. 2519
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2521 ศาลาการเปรียญสร้างเมื่อ พ.ศ. 2497 บูรณะสร้างใหม่เสร็จเมื่อ พ.ศ. 2546 และหอสวดมนต์ สร้างเมื่อ พ.ศ. 2514
พระบาทสมเด็จพระจอมเกล้าเจ้าอยู่หัว
ครองราชย์
พร้อมกันนี้ พระองค์ทรงสถาปนาสมเด็จพระเจ้าน้องยาเธอ เจ้าฟ้าจุฑามณี กรมขุนอิศเรศรังสรรค์ ที่กรมพระราชวังบวรสถานมงคลมีพระราชพิธีบวรราชาภิเษกเมื่อวันที่ 25 พฤษภาคม และทรงรับพระบวรราชโองการ ให้พระเกียรติยศเสมอด้วยพระเจ้าแผ่นดินองค์ที่ 2 โดยได้รับการเฉลิมพระปรมาภิไธยว่า พระบาทสมเด็จพระปิ่นเกล้าเจ้าอยู่หัว ส่วนในฝ่ายสมณศักดิ์นั้น พระองค์ทรงพระกรุณาโปรดเกล้าฯ เลื่อนพระเจ้าบรมวงศ์เธอ กรมหมื่นนุชิตชิโนรส โดยทรงตั้งพิธีมหาสมณุตมาภิเษกขึ้นเป็นกรมสมเด็จพระปรมานุชิตชิโนรส ทรงสมณศักดิ์เป็นสมเด็จพระสังฆราชเมื่อวันที่ 1 สิงหาคม เป็นต้น
สวรรคต
เมื่อ พ.ศ. 2411 พระองค์ทรงคำนวณว่าจะสามารถเห็นสุริยุปราคาเต็มดวงได้ในประเทศสยาม ณ หมู่บ้านหว้ากอ ตำบลคลองวาฬ จังหวัดประจวบคีรีขันธ์ พระองค์จึงโปรดให้ตั้งพลับพลาเพื่อเสด็จพระราชดำเนินทอดพระเนตรสุริยุปราคาที่ตำบลหว้ากอ ซึ่งเมื่อถึงเวลาที่พระองค์ทรงคำนวณก็เกิดสุริยุปราคาเต็มดวงดังที่ทรงได้คำนวณไว้ พระองค์เสด็จประทับอยู่ที่หว้ากอเป็นระยะเวลาประมาณ 9 วัน จึงเสด็จกลับกรุงเทพมหานคร ภายหลังการเสด็จกลับมายังพระนคร พระองค์เริ่มมีพระอาการประชวรจับไข้และทรงทราบว่าพระอาการประชวรของพระองค์ในครั้งนี้คงจะไม่หาย วันที่ 22 กันยายน พ.ศ. 2411 พระองค์มีพระบรมราชโองการให้หา พระเจ้าน้องยาเธอ กรมหลวงเทเวศร์วัชรินทร์ ซึ่งเป็นพระราชวงศ์ผู้ใหญ่ที่มีพระชนมายุมากกว่าพระองค์อื่น ๆ พระเจ้าน้องยาเธอ กรมหลวงวงศาธิราชสนิท ซึ่งเป็นพระราชวงศ์ผู้ใหญ่ในราชการ และเจ้าพระยาศรีสุริยวงศ์ (ช่วง บุนนาค) อัครเสนาบดีที่สมุหพระกลาโหม หัวหน้าข้าราชการทั้งปวง เข้าเฝ้าพร้อมกันที่พระแท่นบรรทม โดยพระองค์มีพระบรมราชโองการมอบพระราชกิจในการดูแลพระนครแก่ทั้ง 3 ท่าน
เจสัน
เจสัน (Jason) หรือ อีอาชัน (Ἰάσων) เป็นวีรบุรุษในเทวตำนานกรีกโบราณ และเป็นผู้นำของกะลาสีอาร์โก ในการตามหาขนแกะทองคำ เจสันเป็นโอรสของท้าวอีสันเจ้านครไอออลกอส (ปัจจุบันคือเมืองโวลอสในประเทศกรีซ) ผู้ถูกชิงบัลลังก์โดยน้องชายนามว่าอีเลียส ซึ่งในเวลาที่เกิดการยึดอำนาจ เจสันอยู่ระหว่างการร่ำเรียนวิชากับพญาเซนทอร์นามว่าไครอน
พระบาทสมเด็จพระจอมเกล้าเจ้าอยู่หัว
สวรรคต
หลังจากนั้น ในวันที่ 1 ตุลาคม พ.ศ. 2411 พระบาทสมเด็จพระจอมเกล้าเจ้าอยู่หัวมีพระราชดำรัสสั่งให้พระเจ้าน้องยาเธอ กรมหลวงวงศาธิราชสนิท เจ้าพระยาศรีสุริยวงศ์ (ช่วง บุนนาค) และเจ้าพระยาภูธราภัย (นุช บุณยรัตพันธุ์) ที่สมุหนายก เข้าเฝ้าฯ และมีพระราชดำรัสว่า
เจสัน
เจ้าชายเจสันในฐานะรัชทายาทผู้ชอบธรรมต้องการทวงคืนบัลลังก์ จึงเดินทางกลับนครของตนและรับคำท้าของท้าวอีเลียสในการออกตามหาขนแกะทองคำ เจสันจึงต่อเรือนามว่าอาร์โก (Argo) และรวบรวมผู้กล้าได้นับสิบคนเพื่อออกผจญภัยตามหาขนแกะทองคำ ซึ่งเชื่อกันว่าถูกเก็บไว้ที่นครกอลคิส บนชายฝั่งทางตะวันออกของทะเลดำ ท้ายที่สุดเจสันได้ขนแกะทองคำและได้แต่งงานกับธิดาพยากรณ์นามว่ามาเอดา บุตรีของเจ้านครกอลคิส
พระบาทสมเด็จพระจอมเกล้าเจ้าอยู่หัว
สวรรคต
พระองค์ตรัสขอให้ผู้ใหญ่ทั้ง 3 ท่านได้ช่วยกันดูแลบ้านเมืองต่อไป ให้ทูลพระเจ้าแผ่นดินองค์ใหม่เอาธุระรับฎีกาของราษฎรผู้มีทุกข์ร้อนดังที่พระองค์เคยปฏิบัติมา โดยไม่ทรงเอ่ยว่าจะให้ผู้ใดขึ้นครองราชย์แทนพระองค์ นอกจากนี้ พระองค์รับสั่งว่าเมื่อพระองค์ผนวชอยู่นั้น ทรงออกอุทานวาจาว่าวันใดเป็นวันพระราชสมภพก็อยากสวรรคตในวันนั้น โดยพระองค์พระราชสมภพในวันเพ็ญเดือน 11 ซึ่งเป็นวันมหาปวารณา เมื่อพระองค์จะสวรรคตก็ขอให้สวรรคตท่ามกลางสงฆ์ขณะที่พระสงฆ์กระทำวินัยกรรมมหาปวารณา ในเวลา 20.06 นาฬิกา พระองค์ทรงภาวนาอรหังสัมมาสัมพุทโธแล้วผ่อนอัสสาสะปัสสาสะ (ลมหายใจเข้า-ออก) เป็นครั้งคราว จนกระทั่ง เวลา 21.05 นาฬิกา เสด็จสวรรคต ณ พระที่นั่งภาณุมาศจำรูญ ภายในพระบรมมหาราชวัง สิริพระชนมพรรษา 64 พรรษา
เจสัน
ตัวตนของเจสันปรากฎในงานวรรณกรรมหลายชิ้นในกรีกและโรมสมัยคลาสสิก อาทิมหากาพย์ Argonautica และโศกนาฎกรรม Medea เรื่องราวของเจสันยังถูกนำไปสร้างเป็นภาพยนตร์เรื่อง อภินิหารขนแกะทองคำ ซึ่งออกฉายในปีค.ศ. 1963
พระบาทสมเด็จพระจอมเกล้าเจ้าอยู่หัว
ด้านกฎหมาย
ในรัชสมัยของพระองค์ มีการลดภาษีอากร ลดหย่อนค่านา ยกเลิกการเก็บอากรตลาด เปลี่ยนเป็นเก็บภาษีโรงร้านเรือนแพจากผู้ค้าขายรายใหม่ ประกาศมิให้ตกข้าวแก่ชาวนา ออกพระราชบัญญัติกำหนดใช้ค่าที่ดินให้ราษฎรเมื่อมีการเวนคืน ออกประกาศเตือนราษฎรให้รอบคอบในการทำนิติกรรม ยังมีการออกกฎหมายสำคัญ คือกำหนดลักษณะของผู้ที่จะถูกขายเป็นทาสให้เป็นธรรมยิ่งขึ้น โปรดเกล้า ฯ ให้ยกเลิกกฎหมายเดิมที่ให้ สิทธิบิดา มารดา และสามีในการขายบุตรและภรรยา และตราพระราชบัญญัติใหม่ให้การซื้อขายทาส เป็นไปด้วยความยินยอมของเจ้าตัวที่จะถูกขายเป็นทาสเท่านั้น
ด้านวรรณคดีพุทธศาสนา
พระองค์ทรงเอาพระทัยใส่ทำนุบำรุงเป็นอย่างดี พระราชนิพนธ์ส่วนใหญ่เป็นประเภทร้อยแก้ว บทพระราชนิพนธ์ที่สำคัญ ได้แก่
ด้านพระพุทธศาสนา
พระองค์ทรงฟื้นฟูพระพุทธศาสนาให้รุ่งเรือง โดยทรงตั้งธรรมยุตติกาวงศ์ขึ้น เป็นนิกายใหม่ในพระพุทธศาสนา ที่มีความเคร่งครัดในพระธรรมวินัยและระเบียบแบบแผน ด้านพระพุทธศาสนา
ด้านความสัมพันธ์กับต่างประเทศ
ด้วยเหตุที่ทรงสนพระทัยในวิทยาการตะวันตกมาตั้งแต่ก่อนขึ้นครองราชย์ จึงทรงคุ้นเคยกับชาวตะวันตกโดยเฉพาะอังกฤษเป็นอย่างมาก ทั้งยังเกี่ยวข้องกับเสนาบดีสกุลบุนนาคเช่นพระยาศรีสุริยวงศ์ (ช่วง บุนนาค) ผู้กราบบังคมทูลเชิญเสด็จขึ้นครองราชย์นั้นก็เป็นผู้สนิทสนมและนิยมอังกฤษ เช่นนี้ในรัชสมัยของพระองค์จึงเปิดความสัมพันธ์กับประเทศตะวันตกอย่างกว้างขวาง มีการทำสัญญากับต่างประเทศถึง 10 ประเทศ ทรงยึดนโยบาย "ผ่อนสั้น ผ่อนยาว" มาใช้กับประเทศมหาอำนาจเป็นพระองค์แรกในสมัยรัตนโกสินทร์ อันทำให้ไทยสามารถดำรงเอกราชอยู่ได้จนทุกวันนี้ พระองค์ได้ส่งคณะทูตไทยโดยมีพระยามนตรีสุริยวงศ์เป็นราชทูต เจ้าหมื่นสรรเพ็ชภักดีเป็นอุปทูต หมื่นมณเฑียรพิทักษ์เป็นตรีทูต นำพระราชสาส์นไปถวายสมเด็จพระราชินีนาถวิกตอเรียแห่งอังกฤษนับเป็นความคิดริเริ่มให้มีการเดินทางออกนอกประเทศได้ เนื่องจากแต่เดิมกฎหมายห้ามมิให้ เจ้านาย พระราชวงศ์ ข้าราชการผู้ใหญ่เดินทางออกจากพระนคร เว้นเสียแต่ไปในการสงครามกับกองทัพ
พระองค์โปรดเกล้าให้ชาวต่างประเทศรับราชการเป็นกงสุลไทย เช่น เซอร์ จอห์น เบาริง อัครราชทูตของสมเด็จพระราชินีนาถวิกตอเรียแห่งสหราชอาณาจักร สมเด็จพระราชินีนาถวิกตอเรียแห่งประเทศอังกฤษ เข้ามาทำสนธิสัญญากับประเทศไทยเป็นชาติแรก เมื่อ พ.ศ. 2398 ได้พระราชทานบรรดาศักดิ์เป็น "พระยาสยามานุกูลกิจ สยามมิตรมหายศ" เป็นกงสุลไทยประจำกรุงลอนดอน
การรุกรานอินโดจีนของฝรั่งเศส
ในปีพ.ศ. 2410 รัฐบาลสยามทำสนธิสัญญากับฝรั่งเศส โดยสยามยกดินแดน 123,050 ตร.กม. พร้อมเกาะ 6 เกาะให้เป็นดินแดนในอารักขาของฝรั่งเศส และฝรั่งเศสก็รับรองว่าดินเขมรส่วนใน อันประกอบด้วย พระตะบอง เสียมราฐ ศรีโสภณ เป็นดินแดนในอธิปไตยของสยาม
ด้านการศึกษาศิลปวิทยา
พระบาทสมเด็จพระจอมเกล้าเจ้าอยู่หัวทรงเป็นนักดาราศาสตร์ไทย ทรงการคำนวณการเกิดสุริยุปราคาเต็มดวงได้อย่างแม่นยำในวันที่ 18 สิงหาคม พ.ศ. 2411 ล่วงหน้า 2 ปี และได้เสด็จพระราชดำเนินพร้อมเชิญทูตฝรั่งเศสและสิงคโปร์ทอดพระเนตรสุริยุปราคาครั้งนั้น นอกจากนี้ พระปรีชาสามารถของพระองค์ในด้านวิทยาศาสตร์นั้น ยังทำให้พระองค์ได้รับการยกย่องเป็นสมาชิกกิตติมศักดิ์ของสัตววิทยาสมาคมแห่งสหราชาอาณาจักรอีกด้วย วันที่ 14 เมษายน พ.ศ. 2525 รัฐบาลพลเอกเปรม ติณสูลานนท์ ประกาศยกย่องพระบาทสมเด็จพระจอมเกล้าเจ้าอยู่หัวเป็น "พระบิดาแห่งวิทยาศาสตร์ไทย" และอนุมัติให้วันที่ 18 สิงหาคมของทุกปีเป็นวันวิทยาศาสตร์แห่งชาติ
ทรงใส่พระทัยกวดขันคนไทยให้ใช้ภาษาไทยให้ถูกต้อง ทรงสนับสนุนโรงเรียนของหมอสอนศาสนาที่เข้ามาเปิดกิจการในประเทศไทยเพื่อให้คนไทยได้เรียนรู้ภาษา อรรถคดี และวิทยาการของชาติตะวันตก ทรงพระกรุณาส่งข้าราชการระดับบริหารไปศึกษางานที่จำเป็น สำหรับราชการไทย ณ ต่างประเทศ ทรงพระกรุณาโปรดเกล้า ฯ จัดตั้งโรงอักษรพิมพการขึ้นในพระบรมมหาราชวัง ผลิตข่าวสารของทางราชการเผยแพร่ให้ราษฎรได้ทราบทั่วถึงกัน ใช้ชื่อว่า ราชกิจจานุเบกษา ซึ่งยังคงพิมพ์มาจนถึงปัจจุบัน